ලෝක ජනගහනයෙන් මිලියන 270කට ආසන්න පිරිසක් හාමතට පත්වීමේ අවදානමක් ඇතැයි එක්සත් ජාතීන්ගේ සංවිධානයේ ලෝක ආහාර වැඩසටහනේ ප්‍රධානී ඩේවිඩ් බීස්ලි අද (10) පැවැසීය. ‌එම ජනගහනය ජර්මනිය, බ්‍රිතාන්‍ය, ප්‍රංශය සහ ඉතාලිය යන රටවල ජනගහනයට සමාන වේ. ලොවපුරා කරන මෙහෙය වෙනුවෙන් පසුගිය ඔක්තෝබර් මාසයේදී මෙවර නොබෙල් සාම ත්‍යාගයේ ජයග්‍රාහකයා ලෙස ලෝක ආහාර වැඩසටහන නිවේදනය කෙරුණි. ‘කොවිඩ්-19’ වසංගතයත් සමඟ ලෝක ආහාර වැඩසටහනේ වගකීම් ද වැඩි වූ අතර වසංගත සමයේදී ලෝක ආහාර වැඩසටහන වෛද්‍ය පහසුකම් සැපයීමේ කටයුතුවලද නිරත විය. “බොහෝ යුද ගැටුම්, දේශගුණික විපර්යාස, දේශපාලන සහ යුද උපකරණ හේතුවෙන් පුළුල් ව ව්‍යාප්ත වූ කුසගින්න සහ ගෝලීය වසංගතය හේතුවෙන් මිලියන 270කට ආසන්න පිරිසක් හාමත් වේවි” යැයි නොබෙල් පදක්කම සහ ඩිප්ලෝමාව ලබාගනිමින් පැවැසීය.
එක්සත් ජාතීන්ගේ සංවිධානයේ ලෝක ආහාර වැඩසටහට අනුව ලෝක ජනගහනයෙන් කොපමණ පිරිසක් හාමතට පත්වීමේ අවදානමක් ඇතිද?
මිලියන 270කට ආසන්න පිරිසක්